  Виталий Пронин Оглом вань улосъёслы спортэн вырон интыосты кылдытон понна «Огъя Россия» партилэн ӵектэменыз Россилэн Правительствоез Федерал бюджетысь 9 миллиард манет висъяз. Соос пӧлысь 2,4 миллиардзэ люкылозы 2022-тӥ арын, 3,3 миллиардзэ – 2023 тӥ арын, 3,4 миллиардзэ – 2024-тӥ арын. Кун Кенешысь мугорез кыдатонъя, спортъя но егитъёсын ужан политикая ялан ужась комиссилэн председателез Иван Черезов ивтортӥз, Удмуртия матысь 2 арлы 100 миллион манет басьтоз шуыса. – Шаерамы спортэн вырон интыосты кылдытон понна 2022-тӥ арлы висъямын 80 миллион манет, 2023-тӥ арлы – 20 миллион, – вераз И. Черезов, – берло вакытэ кунмы трос лэсьтэ спортэз азинтон понна. Шумпотӥсько, спортэн покчиос но, арлыдоос но эшъясько шуыса. Нош выль интыос кылдэмен сыӵе мыло-кыдоос тросгес луозы. УД Теги: бюджет спорт  